<h2>Εμμανουήλ Σκουλάκης</h2>
[caption id="attachment_387" align="alignnone" width="150"]<a href="http://www.ekloges.tv/wp-content/uploads/2014/03/xania_skoulakis.jpg"><img class="size-thumbnail wp-image-387" alt="Δήμαρχος Χανιών Εμμανουήλ Σκουλάκης" src="http://www.ekloges.tv/wp-content/uploads/2014/03/xania_skoulakis-150x150.jpg" width="150" height="150" /></a> Δήμαρχος Χανιών<br />Εμμανουήλ Σκουλάκης[/caption]
<h2>Βιογραφικό</h2>
Ο Εμμανουήλ  Σκουλάκης του Γεωργίου και της Αναστασίας γεννήθηκε στον Πλάτανο Κισσάμου Χανίων στις 26 Μαρτίου του 1944. Είναι γιατρός με σπουδές στην  Ιατρική Σχολή του Πανεπιστημίου Αθηνών. Κατά τη διάρκεια των σπουδών του υπήρξε μέλος της Ε.ΔΗ.Ν. και εξελέγη γραμματέας του Συλλόγου Φοιτητών Ιατρικής Σχολής Αθηνών. Από το 1973 έως το 1981 άσκησε την ιατρική στην περιοχή Κισσάμου.

Είναι έγγαμος με την Πόπη Ξηρουχάκη και έχει τέσσερα παιδιά τον Γεώργιο, την Ηλιάνα, τη Ναταλία και την Ιωάννα.

Εξελέγη Βουλευτής Χανίων με το ΠΑ.ΣΟ.Κ. στις εκλογές του 1981, του 1985, του 1989 (Ιουνίου και Νοεμβρίου), του 1990, του 1993, του 1996 του 2000, του 2004, του 2007 και του 2009.

Διετέλεσε Υφυπουργός Υγείας, Πρόνοιας και Κοινωνικών Ασφαλίσεων από τον Ιούνιο του 1988 έως το Μάρτιο του 1989 και στη συνέχεια αναπληρωτής Υπουργός Υγείας, Πρόνοιας και Κοινωνικών Ασφαλίσεων μέχρι τον Ιούνιο του 1989, Υφυπουργός Υγείας - Πρόνοιας από τον Σεπτέμβριο του 1993 έως τον Ιανουάριο του 1996 και από τον Σεπτέμβριο του 1996 έως το Νοέμβριο του 1998.

Μέλος του ΠΑ.ΣΟ.Κ. από την ίδρυσή του στα Χανιά (1974) και Γραμματέας της κομματικής οργάνωσης Κισσάμου από το 1977 έως και το 1981.

Σήμερα είναι Δήμαρχος Χανίων έπειτα από τις εκλογές της 14ης Νοεμβρίου 2010.